O‘zbekistondagi barcha masjidlarda hayit namozini o‘qish vaqtlari belgilandi

O‘zbekistondagi barcha masjidlarda hayit namozini o‘qish vaqtlari belgilandi, deya xabar bermoqda O‘zbekiston musulmonlari idorasi matbuot xizmati.

Jumladan, Toshkent shahridagi masjidlarda hayit namozi 2017-yil 26-iyun, dushanba kuni ertalabki soat 05:05 da o‘qiladi.
Qoraqalpog‘iston Respublikasi va viloyatlarda esa taqvimdagi vaqt tafovutlari asosida hududlardagi masjidlar tomonidan e’lon qilinadi.
Avvalroq O‘zbekiston Prezidentining Ramazon hayitini nishonlash to‘g‘risidagi qarori e’lon qilingani, unda O‘zbekiston musulmonlari idorasining 2017-yilda Ramazon hayitining birinchi kuni 26-iyun, dushanba kuniga to‘g‘ri kelishi haqida qabul qilgan qarorini e’tiborga olib, 2017-yil 26-iyunni dam olish kuni deb belgilash va O‘zbekistonda keng miqyosda bayram sifatida nishonlash haqida ko‘rsatma berilgani haqida xabar berilgan edi.